
న్యూఢిల్లీ : భారతదేశం నుంచి పాకిస్థాన్ విడిపోయి, 70 ఏళ్ళ క్రితం ప్రత్యేక దేశంగా ఏర్పడింది. ఇరు దేశాల మధ్య సంబంధాలు దెబ్బతిన్నాయి. ఇప్పటికీ 72 శాతం మంది భారతీయులు పాకిస్థాన్ను శత్రు దేశంగానే చూస్తున్నారు. వాషింగ్టన్ కేంద్రంగా పని చేస్తున్న ప్యూ రీసెర్చ్ సెంటర్ అధ్యయనంలో వెల్లడైన వివరాల ప్రకారం భారతీయులకు పాకిస్థాన్ పట్ల ప్రతికూల భావం మరింత పెరిగినట్లు తెలుస్తోంది. ఈ అధ్యయనంలో 2,464 మంది అభిప్రాయాలను వెల్లడించారు. 2013లో నిర్వహించిన సర్వేలో 54 శాతం మంది పాకిస్థాన్ పట్ల అత్యంత ప్రతికూల భావాన్ని వ్యక్తం చేశారు.  తాజా సర్వేలో వీరు 64 శాతానికి పెరిగారు. ముఖ్యంగా సరిహద్దుల్లోని రాష్ట్రాల ప్రజల్లో పాకిస్థాన్ పట్ల వ్యతిరేకత పెరిగినట్లు వెల్లడైంది. బీజేపీని విశ్వసించేవారిలో 70 శాతం మంది, కాంగ్రెస్ను నమ్మేవారిలో 63 శాతం మంది పాకిస్థాన్పై వ్యతిరేకత వ్యక్తం చేశారు. ప్రధాన మంత్రి నరేంద్ర మోదీ పట్ల 88 శాతం మంది సానుకూలత వ్యక్తం చేసినప్పటికీ, పాకిస్థాన్పై ఆయన వైఖరిని కేవలం 21 శాతం మంది మాత్రమే సమర్థించారు. కశ్మీరు సమస్య పెద్దదేనని 62 శాతం మంది అభిప్రాయపడ్డారు. 63 శాతం మంది కశ్మీరులో కఠిన సైనిక చర్య అవసరమని చెప్పారు.

newdhilly : bharatadesam nunchi pakisthan vidipoyi, 70 ella kritam pratyeka desangaa erpadindi. iru deshaala madhya sambandhaalu debbatinnayi. ippatikee 72 saatam mandi bhaaratheeyulu paakisthaannu shatru desangaane chustunnaru. vashington kendramgaa pani chestunna pyuu reserch senter adhyayanamlo velladaina vivaraala prakaaram bhaaratheeyulaku pakisthan patla pratikuula bhavam marinta periginatlu telustondi. ee adhyayanamlo 2,464 mandi abhipraayaalanu velladinchaaru. 2013loo nirvahinchina sarvelo 54 saatam mandi pakisthan patla atyanta pratikuula bhaavaanni vyaktam chesaru.  taja sarvelo veeru 64 saataaniki perigaaru. mukhyamgaa sarihaddulloni rashtrala prajallo pakisthan patla vyatirekata periginatlu velladaindi. beejeepeeni vishwasinchevaarilo 70 saatam mandi, congressnu nammevaarilo 63 saatam mandi paakisthaanpai vyatirekata vyaktam chesaru. pradhaana mantri narendra modii patla 88 saatam mandi saanukuulata vyaktam chesinappatiki, paakisthaanpai aayana vaikharini kevalam 21 saatam mandi matrame samarthinchaaru. kashmeeru samasya peddadenani 62 saatam mandi abhipraayapaddaaru. 63 saatam mandi kashmeerulo kathina sainika charya avasaramani cheppaaru.